EELNÕU

XX.XX.2025

**Energiamajanduse korralduse seaduse täiendamise seadus**

**§ 1. Energiamajanduse korralduse seaduse muutmine**

Energiamajanduse korralduse seadusestehakse järgmised muudatused:

**1)** seadust täiendatakse 84. peatükiga järgmises sõnastuses:

„**84. peatükk**

**Alternatiivkütuste laadimis- ja tankimispunktide andmed ja identifitseerimistunnus**

**§ 3215. Alternatiivkütuste laadimis- ja tankimispunktide andmed**

(1) Alternatiivkütuste üldsusele juurdepääsetavate laadimis- ja tankimispunktide käitajad või käitajate ja omanike vahelise kokkuleppe kohaselt nende punktide omanikud tagavad staatiliste ja dünaamiliste andmete tasuta kättesaadavuse nende käitatava alternatiivkütuste taristu ja teenuste kohta Euroopa Parlamendi ja nõukogu määruse (EL) 2023/1804, milles käsitletakse alternatiivkütuste taristu kasutuselevõttu ja millega tunnistatakse kehtetuks direktiiv 2014/94/EL (ELT L 234, 22.09.2023, lk 1–47), artikli 20 lõike 2 kohaselt.

(2) Alternatiivkütuste üldsusele juurdepääsetavate laadimis- ja tankimispunktide käitajad või käitajate ja omanike vahelise kokkuleppe kohaselt nende punktide omanikud on kohustatud tegema oma staatilised ja dünaamilised andmed kättesaadavaks riikliku juurdepääsupunkti kaudu Euroopa Komisjoni rakendusmääruse 2025/655/EL, millega kehtestatakse Euroopa Parlamendi ja nõukogu määruse (EL) 2023/1804 rakenduseeskirjad alternatiivkütuste taristu andmete kättesaadavuse ja juurdepääsetavusega seotud kirjelduste ja korra kohta (ELT L 2025/655, 3.04.2025, lk 1–16) ja Riigi Infosüsteemi Ameti tehniliste juhendite kohaselt.

(3) Riiklik juurdepääsupunkt on Euroopa Parlamendi ja nõukogu määruse (EL) 2023/1804 artikli 2 punkti 38 tähenduses Eesti Teabevärav.

**3216. Alternatiivkütuste taristu käitajate ja liikuvusteenuse osutajate identifitseerimistunnus ja selle taotlemine**

(1) Transpordiamet on Euroopa Parlamendi ja nõukogu määruse (EL) 2023/1804 artikli 20 lõike 1 tähenduses identifitseerimistunnuste registreerimise organisatsioon, mis annab laadimispunktide käitajatele ja liikuvusteenuste osutajatele kordumatuid identifitseerimistunnuseid ja haldab neid.

(2) Transpordiamet on riigisisene kontaktpunkt, mis teeb Euroopa Parlamendi ja nõukogu määruse (EL) 2023/1804 alusel ja tingimustel identifitseerimistunnuste registreerimisel ja andmete kogumisel koostööd Euroopa Komisjoni ja teiste Euroopa Liidu liikmeriikidega.

(3) Laadimispunktide käitaja ja liikuvusteenuse osutaja esitab alalise kordumatu identifitseerimistunnuse saamiseks või nõuetele vastava identifitseerimistunnuse registreerimiseks Transpordiametile elektrooniliselt Transpordiameti kodulehe kaudu vormikohase taotluse.

(4) Taotlus sisaldab vähemalt järgmisi andmeid:

1) taotleja nimi, asukoht, registrikood, sidevahendite numbrid, veebilehe ja e-posti aadress;

2) operaatori tüüp;

3) riigi tunnus klassifikaatori järgi;

4) soovitud lühend ettevõtja tähistamiseks koodis;

5) registreeringu tüüp.

(5) Transpordiamet avaldab identifitseerimistunnuse taotluse vormi oma veebilehel.

(6) Transpordiamet kontrollib ettevõtja majanduse tegevusala Eesti majanduse tegevusalade klassifikaatori alusel 15 tööpäeva jooksul taotluse saamisest arvates. Nõuetele vastavuse korral rahuldab taotluse ja annab alternatiivkütuste üldsusele juurdepääsetavate laadimis- ja tankimispunktide käitajale ja liikuvusteenuse osutajale alalise kordumatu identifitseerimistunnuse.

(7) Transpordiamet registreerib ettevõtja kontaktandmed ja identifitseerimistunnuse oma veebilehel ning ajakohastab neid andmeid vähemalt üks kord aastas.

(8) Kui taotlus ei vasta nõuetele, määrab Transpordiamet ettevõtjale tähtaja puuduste kõrvaldamiseks.“;

**2)** seadust täiendatakse §-ga 384 järgmises sõnastuses:

**„384. Alternatiivkütuste taristu identifitseerimistunnuse väljastamise või registreerimise taotluse esitamine**

Käesoleva seaduse § 3216 lõikes 3 nimetatud taotlus tuleb esitada käesoleva seaduse jõustumisest arvates ühe kuu jooksul.“.

Lauri Hussar

Riigikogu esimees

Tallinn, …. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

Tallinn, …. ……. 2025